作者：辛弃疾
词牌/韵律：贺新郎

paragraphs: 路入门前柳。
到君家、悠然细说，渊明重九。
岁晚凄其无诸葛，惟有黄花入手。
更西风、东篱依旧。
斗顿南山高如许，是先生、拄杖归来后。
山不记，何年有。
是中不减康庐秀。
倩西风、为君唤起，翁能来否。
鸟倦飞还平林去，云肯无心出岫。
剩准备、新诗几首。
欲辨忘言当年意，慨遥遥、我去羲农久。
天下事，可无酒。